10 E rogoca na ranadi ni Sipa na itukutuku me baleti Solomoni ena vuku ni yaca i Jiova,+ e mani lako yani me vakatovolei koya ena taro dredre.*+2 E yaco yani e Jerusalemi kei na dua na matailakolako levu,+ kei na kameli e kauta tiko na waiwai vakaisaluaki,+ e levu na koula kei na vatutalei. E lako sara o koya vei Solomoni me tukuna vua na ka kece e tu e lomana.3 E sauma kece o Solomoni na nona taro. E sega sara ni dredre* vua na tui me vakamacalataka vua e dua na ka.4 Ni raica na ranadi ni Sipa na vuku kece i Solomoni,+ na vale e tara,+5 na kakana ena nona teveli,+ na nodra idabedabe na nona dauveiqaravi, na nodra cakacaka na nona dauveiqaravi ena teveli kei na nodra isulu, o ira na kauta na mena, kei na nona isoro kama e cabora wasoma ena vale i Jiova, e vakamalumalumutaki* koya sara ga.6 E mani tukuna vua na tui: “E dina na ka au rogoca ena noqu vanua ena ka oni rawata* kei na nomuni vuku.7 Ia au sega ni vakabauta na itukutuku, niu mai raica e mataqu dina au sa qai vakabauta. Raica! E lailai ga na ka e tukuni vei au. Oni sa rui vuku, oni rawati kemuni ni vakatauvatani kei na itukutuku au rogoca.8 Era marau na nomuni tamata, era marau tale ga na nomuni dauveiqaravi era tu e matamuni ena veisiga mera rogoca na nomuni vuku!+9 Me vakacaucautaki mada ga o Jiova na nomuni Kalou,+ o koya e taleitaki kemuni qai vakatikori kemuni ena idabedabe vakaturaga e Isireli. Ni lomani ira tiko ga na Isireli o Jiova e lesi kemuni moni tui, moni lewa vakadodonu, moni cakadodonu.”10 E qai solia o koya vua na tui e 120 na taledi* koula, e levu sara na waiwai vakaisaluaki+ kei na vatutalei.+ E sega tale na waiwai vakaisaluaki e kau mai me tautauvata na kena levu a solia na ranadi ni Sipa vei Tui Solomoni.11 E usana mai na koula mai Oferi+ eso na waqa nei Airami, era kauta tale ga mai Oferi e levu sara na kau yasi+ kei na vatutalei.+12 Sa qai cakava na tui ena kau yasi na duru lalai ni vale i Jiova kei na valenitui, na api kei na ivakatagi vakawa me nodra na daulagasere.+ E sega ni kau tale yani na kau yasi va qo se me laurai me yacova mai na siga qo.13 E solia tale ga o Tui Solomoni vua na ranadi ni Sipa na ka kece e taleitaka se kerea, me ikuri ni ka e solia vua ena nona lomasoli.* Oti qori e biubiu sara o koya me lesu ina nona vanua kei ira na nona dauveiqaravi.+14 Na bibi ni koula e dau kau vei Solomoni ena dua na yabaki e 666 na taledi koula,+15 e sega ni wili na kena era solia na dauveivoli, na tubu era rawata na dauvolivolitaki, o ira na tui kece e Arapea, kei ira na kovana ni vanua.16 E cakava o Tui Solomoni e 200 na isasabai lelevu ena koula+ veiwaki (e 600 na sikeli* na koula ena dua na isasabai)+17 kei na 300 na isasabai lalai* ena koula veiwaki (e tolu na mina* na koula ena dua na isasabai lailai). Sa qai biuta na tui ena Vale ni Veikau ni Lepanoni.+18 E cakava tale ga na tui e dua na idabedabe levu vakaturaga+ ena tabua qai botana ena koula savasava.+19 E ono na ikabakaba ina idabedabe vakaturaga, e mokimokiti na ulu ni idabedabe vakaturaga, e vakaitavatavaniliga na yasa ruarua ni idabedabe, e duri volekata na itavatavaniliga e rua na laione.+20 E 12 na laione e duri tu ena ono na ikabakaba qori, e yadua ena mua ni ono na ikabakaba. E sega ni dua tale na matanitu e cakava qo.21 E koula kece na bilo ni gunu nei Tui Solomoni, e koula dina na iyaya kece ni Vale ni Veikau ni Lepanoni.+ E sega ni dua na ka e caka ena siliva, ni ka wale sara na siliva ena gauna i Solomoni.+22 E tu e wasawasa eso na nona waqa ni Tasisi na tui+ kei na so na waqa nei Airami. Vakadua ena tolu na yabaki era dau kauta mai na waqa ni Tasisi na koula, na siliva, na tabua,+ na maqe, kei na pikoki.23 E uasivi ira kece na tui e vuravura o Solomoni ena iyau+ kei na vuku.+24 Era via raici Solomoni na lewe i vuravura kece mera rogoca na nona vuku e biuta i lomana na Kalou.+25 Era dui kauta yani na nodra iloloma e veiyabaki, na iyaya siliva, na iyaya koula, na isulu, na iyaragi, na waiwai vakaisaluaki, na ose kei na meule.26 E kumuna tiko ga o Solomoni e levu na qiqinivalu kei na ose,* e 1,400 na qiqinivalu kei na 12,000 na ose,*+ e biuti ira tiko ga ena koro ni qiqinivalu me volekata na tui e Jerusalemi.+27 E cakava vakalevu na tui na siliva e Jerusalemi me vaka na vatu, e levu na kau sitari me vaka na vunilolo ena Sefila.+28 E voli mai Ijipita na ose nei Solomoni, era volia na dauveivoli ni tui na qeleniose* ena dua ga na isau.+29 E 600 na tikinisiliva na isau ni dua na qiqinivalu e voli mai Ijipita, na isau ni dua na ose e 150, era qai volitaka vei ira kece na nodra tui na Itaiti+ kei ira na tui Siria.
fij_Latn